Nekoliko višja začetna investicija v toplotno črpalko se hitro povrne, saj se z ogrevanjem s pomočjo toplotne črpalke izognete številnim dodatnim stroškom ter posegom, ki so sicer nujni za vzpostavitev nekaterih drugih načinov ogrevanja – za toplotno črpalko ne potrebujete kurilnice, peči in posebnega prostora za skladiščenje kuriva, prav tako ni dodatnih stroškov z nabavo rezervoarja, gorilnika, plinskih priključkov ter z gradnjo dimnika ali kasnejših stroškov vzdrževanja. Tri četrt potrebne energije za ogrevanje s toplotno črpalko se namreč pridobi iz naravnih obnovljivih virov, kakovostna toplotna črpalka pa poskrbi za to, da je njihov izkoristek maksimalen, stroški za obratovanje črpalke pa minimalni.